Urindoiransk

Urindoiransk, også kalt urindoiranisk og urarisk, er det hypotetiske og rekonstruerte urspråket til den indoiranske greinen av indoeuropeisk. Det ble snakket av de hypotetiske urindoiranerne, i slutten av det 3. årtusen f.Kr., og er ofte knyttet til sintasjtakulturen på den eurasiske steppe og den tidlige Andronovokulturen.

Urindoiransk var et satemspråk, som sannsynligvis delte seg mindre enn et årtusen tidligere fra urindoeuropeisk. Mindre enn et årtusen senere delte det seg i avestisk og vedisk sanskrit. Urindoiransk danner muligens en undergruppe sammen med hellensk, armensk og frygisk. Dette er blitt foreslått på grunn av de mange slående likheter i morfologiens struktur. Temaet er imidlertid omstridt.Fortson, p. 203

Urindoiransk er forgjengeren til indoariske språk, iranske språk og nuristanispråk, som hovedsakelig snakkes i Sør-Asia.

Referanser

Kategori:Indoiranske språk
Kategori:Urspråk